ΓΡΑΠΤΗ ΕΡΩΤΗΣΗ P-0240/00

υποβολή: Hans Modrow (GUE/NGL) προς την Επιτροπή

(31 Ιανουαρίου 2000)

Θέμα: CDU Σκάνδαλο δωρεών

Η Συνθήκη της Ευρωπαϊκής Ενωσης καλεί στο προοίμιό της και στο άρθρο 6 την διατήρηση της δημοκρατίας και την τήρηση των αρχών του κράτους δικαίου" το Ευρωπαϊκό Συμβούλιο στο Θαμπερέ καθόρισε ως στόχο, την διαμόρφωση της Ένωσης σ ένα χώρο ελευθερίας, ασφάλειας και δικαίου.

Οι σημερινές πολιτικές και οικονομικές εξελίξεις στην Ομοσπονδιακή Δημοκρατία της Γερμανίας θέτουνπό αμφισβήτηση την τήρηση αυτών των θεμελιωδών αρχών. Προφανείς παραβάσεις κατά των αναγνωρισμένων απ όλα τα κράτη μέλη θεμελιωδών αρχών μέλη μπορούν να οδηγήσουν στη δημιουργία, στις νέες χώρες της Ομοσπονδιακής Δημοκρατίας της Γερμανίας καθώς και στα κράτη της Κεντρικής και Ανατολικής Ευρώπης, αμφιβολιών σχετικά με την μεταφορά του κοινοτικού κεκτημένου της Ευρωπαϊκής Ένωσης κυρίως σ ότι αφορά την τήρηση των δημοκρατικών κανόνων. Στο πλαίσιο αυτό θα επιθυμούσα ναποβάλω στην Επιτροπή τις ακόλουθες ερωτήσεις:

1. Τί γνωρίζει η Επιτροπή για την εξαγορά από την εταιρεία Elf Aquitaine, του διυλιστηρίου Leuna και ποιά μέτρα έχει την πρόθεση να λάβει γνωρίζοντας ότι 30 εκατ. DM καταβλήθηκαν στο ταμείο της CDU για τηνποστήριξη του εκλογικού αγώνα;

2. Τί προτίθεται να πράξει η Επιτροπή για να εξακριβώσει τιςποψίες, σύμφωνα με τις οποίες ευρωπαϊκές τράπεζες, κυρίως στην Ελβετία, το Λιχνεστάϊν και το Λουξεμβούργο, προχώρησαν σε «ξέπλυμα χρήματος», ώστε να ενημερώσει την ευρωπαϊκή δημόσια γνώμη;

3. Η Επιτροπή έχει γνώση άλλων παρόμοιων περιπτώσεων απατών στον τομέα των επιδοτήσεων καθώς και στρεβλώσεων του ανταγωνισμού σε σχέση με την ιδιωτικοποίηση κοινών αγαθών στην πρώην Λαϊκή Δημοκρατία της Γερμανίας, και ποιούς συμπληρωματικούς ελέγχους προτίθεται να πραγματοποιήσει εάνπάρξει ανάγκη;

4. Υπήκοοι της Δυτικής Γερμανίας που έχουν αναμειχθεί στο σκάνδαλο της παράνομης χρηματοδότησης προσπάθησαν να επηρεάσουν τις πολιτικές αποφάσεις της Επιτροπής ή άλλων θεσμικών οργάνων της Ευρωπαϊκής Ένωσηςπέρ ορισμένων επιχειρήσεων;

5. Η Επιτροπή έχει την πρόθεση να εξακριβώσει εάν πόροι που προέρχονται από «μαύρους λογαριασμούς» και από άλλες παράνομες προελεύσεις χρησιμοποιήθηκαν για τους ευρωπαϊκούς εκλογικούς αγώνες της CDU το 1990, 1994, 1998;

Απάντηση του κ. Monti εξ ονόματος της Επιτροπής

(23 Φεβρουαρίου 2000)

Στο πλαίσιο των καθηκόντων της όσον αφορά τον έλεγχο των κρατικών ενισχύσεων, σύμφωνα με τα άρθρα 87 και 88 (πρώην άρθρα 92 και 93) της συνθήκης ΕΚ, η Επιτροπή εξετάζει εάν η Elf διόγκωσε τεχνητά το κόστος κατασκευής του διυλιστηρίου Leuna 2000. H Elf ενδέχεται να έχει λάβει ενισχύσεις που ναπερβαίνουν το ανώτατο όριο του 35 % που επιτρέπεται για ενισχύσεις στην Ανατολική Γερμανία. Εάν έχει συμβεί αυτό, η Επιτροπή θα ζητήσει την επιστροφή μέρους της ενίσχυσης. Όσον αφορά τις έρευνες για ενδεχόμενες απάτες σχετικά με τη χορήγηση κρατικών ενισχύσεων, θα πρέπει να σημειωθεί ότι οι έρευνες αυτές αποτελούν αρμοδιότητα των εθνικών αρχών στα κράτη μέλη. Η Επιτροπή θα μελετήσει με ενδιαφέρον τα συμπεράσματα που ενδέχεται να προκύψουν από τις ανάλογες έρευνες προκειμένου να διαπιστώσει εάν πρέπει να λάβει μέτρα. Ωστόσο, μόνο εφόσον η εικαζόμενη απάτη συνδέεται με τη χρησιμοποίηση άμεσων κοινοτικών επιχορηγήσεων μπορεί να παρέμβει η Ευρωπαϊκή Υπηρεσία Καταπολέμησης της Απάτης (OLAF) σύμφωνα με τον κανονισμό ΕΚ αριθ. 1073/1999 του Κοινοβουλίου και του Συμβουλίου της 25ης Μαΐου 1999 σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)(1).

(1) ΕΕ L 136 της 31.5.1999.